CELEX: 32003D0762
Language: bg
Date: 2003-10-15 00:00:00
Title: Решение на Комисията от 15 октомври 2003 година за определяне на специални условия за внос на рибни продукти от Нидерландските Антили (нотифицирано под номер C(2003) 3649)Текст от значение за ЕИП.

Важна правна забележка

|

32003D0762

Официален вестник n° L 273 , 24/10/2003 стр. 0033 - 0037 специално чешко издание глава 3 том 40 стр. 427  - 431 специално испанско издание глава 3 том 40 стр. 427  - 431 специално унгарско издание глава 3 том 40 стр. 427  - 431 специално литвийско издание глава 3 том 40 стр. 427  - 431 LV.ES глава 3 том 40 стр. 427  - 431 MT.ES глава 3 том 40 стр. 427  - 431 PL.ES глава 3 том 40 стр. 427  - 431 SK.ES глава 3 том 40 стр. 427  - 431 специално словенско издание глава 3 том 40 стр. 427  - 431

		20031015Решение на Комисиятаот 15 октомври 2003 годиназа определяне на специални условия за внос на рибни продукти от Нидерландските Антили(нотифицирано под номер C(2003) 3649)(текст от значение за ЕИП)(2003/762/ЕО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 91/493/ЕИО на Съвета от 22 юли 1991 г. за определяне на здравните изисквания за производството и пускането на пазара на рибни продукти [1], последно изменена с Регламент (ЕО) № 806/2003 [2], и по-специално член 11 от нея,като има предвид, че:(1) От името на Комисията е била извършена инспекция в Нидерландските Антили, за да се проверят условията, при които рибни продукти се произвеждат, съхраняват и изпращат в Общността.(2) Изискванията в законодателството на Нидерландските Антили за здравните инспекции и мониторинг на рибните продукти могат да се считат за равностойни на тези, установени в Директива 91/493/ЕИО.(3) По-специално "Inspectorate for Public Health (IPH)" на Министерство на общественото здраве и социалното развитие е в състояние да осъществява ефективна проверка на прилагането на действащото законодателство.(4) IPH е представил официални гаранции относно спазване на стандартите за здравен контрол и мониторинг на рибни продукти, както е посочено в глава V от приложението към Директива 91/493/ЕИО, и относно удовлетворяване на хигиенните изисквания, равностойни на тези, постановени в посочената директива.(5) Уместно е да бъдат установени подробни разпоредби за рибните продукти, внасяни в Общността от Нидерландските Антили, в съответствие с Директива 91/493/ЕИО.(6) Също така е необходимо да бъде съставен списък на одобрените предприятия, кораби фабрики или хладилни складове и списък на хладилните кораби, оборудвани в съответствие с изискванията на Директива 92/48/ЕИО на Съвета от 16 юни 1992 г. относно определянето на минималните хигиенни правила, приложими за улова на рибни продукти на борда на някои кораби съгласно член 3, параграф 1, буква а), i) от Директива 91/493/ЕИО [3]. Тези списъци следва да бъдат съставени на базата на информация, изпратена от IPH до Комисията.(7) Независимо от това, по време на посещението с цел инспекция не е имало предприятия, одобрени в съответствие със законодателството на Общността, и екипът инспектори не е могъл да потвърди способността на компетентните органи по отношение на инспекция на предприятията на сушата. Поради това включването на предприятията в списъка ще изисква по-нататъшна оценка.(8) Уместно е настоящото решение да започне да се прилага 45 дни след публикуването му, за да се осигури необходимият преходен период.(9) Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,ПРИЕ НАСТОЯЩОТО РЕШЕНИЕ:Член 1Inspectorate for Public Health (IPH) на Министерство на народното здраве и социалното развитие е компетентният орган в Нидерландските Антили, определен за целите на проверяване и удостоверяване на съответствието на рибните продукти с изискванията на Директива 91/493/ЕИО.Член 2Рибните продукти, внасяни в Общността от Нидерландските Антили, отговарят на изискванията на членове 3, 4 и 5.Член 31. Всяка пратка трябва да бъде придружена от номериран оригинален здравен сертификат в съответствие с образеца в приложение I, който се състои от един лист, надлежно попълнен, подписан и с вписана дата.2. Сертификатът се съставя най-малко на един официален език на държавата-членка, в която се извършват проверките.3. Сертификатът трябва да съдържа името, длъжността и подписа на представителя на IPH, и официалния печат на последния, с различен цвят от цвета на другите вписвания.Член 4Рибните продукти идват от одобрени кораби фабрики или от регистрирани хладилни кораби, посочени в приложение II.Член 5На всички опаковки трябва да фигурират с незаличими букви думите "НИДЕРЛАНДСКИ АНТИЛСКИ ОСТРОВИ" и номерът на одобрение/ регистрационният номер на кораба фабрика или на хладилния кораб по произход, освен в случай на замразени рибни продукти в насипно състояние и предназначени за производство на консерви.Член 6Предприятията трябва да бъдат включени в списъка на приложение II, само след като резултатите бъдат оценени от Общността.Член 7Настоящото решение се прилага от 8 декември 2003 г.Член 8Адресати на настоящото решение са държавите-членки.Съставено в Брюксел на 15 октомври 2003 година.За КомисиятаDavid ByrneЧлен на Комисията[1] ОВ L 268, 24.9.1991 г., cтр. 15.[2] ОВ L 122, 16.5.2003 г., cтр. 1.[3] ОВ L 187, 7.7.1992 г., cтр. 41.--------------------------------------------------20031015ПРИЛОЖЕНИЕ I+++++ TIFF ++++++++++ TIFF +++++--------------------------------------------------20031015ПРИЛОЖЕНИЕ IIСписък на предприятията и корабитеЛегенда:ХК  Хладилен корабРазрешение № | Наименование | Град/Регион | Степен на одобрение | Категория |SHP/02/03 | Albacora Caribe (Overseas Tuna Company NV) | Willemstad | | ХК |SHP/02/99 | Faro Villano (Overseas Tuna Company NV) | Willemstad | | ХК |SHP/03/99 | Intertuna Uno (Intertuna NV) | Willemstad | | ХК |SHP/04/99 | Intertuna Dos (Intertuna NV) | Willemstad | | ХК |SHP/05/99 | Albacora Diez (Overseas Tuna Company NV) | Willemstad | | ХК |SHP/06/99 | Albacora Nueve (Overseas Tuna Company NV) | Willemstad | | ХК |SHP/01/2002 | Patudo (Overseas Tuna Company NV) | Willemstad | | ХК |SHP/01/2001 | Castel Braz [Klipper SARL (Jaczon)] | Willemstad | | ХК |SHP/02/2000 | Lio I (Intrepido Dos) (Transgoa Fleet NV) | Willemstad | | ХК |SHP/03/2000 | Lio II (Intrepido Tres) (Transgoa Fleet NV) | Willemstad | | ХК |SHP/04/2000 | Artza (Atunsa NV) | Willemstad | | ХК |SHP/05/2000 | Intertuna Tres (Intertuna NV) | Willemstad | | ХК |--------------------------------------------------